Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: A polgári törvénykönyvrõl szóló 1959. évi IV. törvény (a továbbiakban: Ptk.) 84. §-ának (1) és (2) bekezdése elrendeli, hogy:
Paragraph Index: 1080

(2) Ha a kártérítés címén megítélhetõ összeg nem áll arányban a felróható magatartás súlyosságával, a bíróság a jogsértõre közérdekû célra fordítható bírságot is kiszabhat.” A fentiekre tekintettel Ön bíróság elõtt érvényesítheti az adatkezelõvel szembeni igényeit. A személyes adatok védelmével, valamint a közérdekû adatok nyilvánosságával kapcsolatos beadványával a jövõben is forduljon hozzám bizalommal. Budapest, 2005. május 12. Üdvözlettel: Dr. Péterfalvi Attila (192/A/2005) [Állásfoglalás: a 100 leggazdagabb magyar címû kiadvány kiadója jogellenes módszert alkalmazott, mikor cégvezetõknek szóló megkereséseik címzésében az érintettet a listával összefüggésbe hozta] […] Tisztelt […]! Tájékoztatom, hogy a fenti ügyszámon a panasza alapján folytatott vizsgálatot lezártam, melynek eredménye a következõ. Ön 2005. február hó végén kapta kézhez egy védõfóliával becsomagolva a manager magazint. Az újság tetején, közvetlenül a fólia alatt, a következõ szöveg volt olvasható: Tisztelt [az érintettek neve]! Szívbõl gratulálunk a 78. helyhez, amelyet Magyarország 100 leggazdagabb emberének listáján elért! Ezzel együtt a manager magazin ingyenes példánya is az Öné. Önrõl szóló rövid cikkünket megtalálja a 64. oldalon. […], ügyvezetõ igazgató A lap tetején szerepelt az Ön neve és pontos címe. A magazin 64. oldalán azonban más személy szerepelt a 78. helyen, 3,4 milliárd forint becsült vagyonnal. Az Ön véleménye szerint a nyílt levél tartalma visszaélést valósít meg személyes adataival, hiszen valótlant állít és az állítás valótlanságától függetlenül alkalmas arra, hogy bármely hozzá nem értõ számára elhitesse annak valódiságát, emiatt nem zárható ki az, hogy olyan személyek tudomására juthat ez az információ, akik ezzel visszaélhetnek. A vizsgálat során megkerestem manager magazint […] kiadó Kft. (a továbbiakban: kiadó) ügyvezetõ igazgatóját, […]-t, aki a következõkrõl tájékoztatott. A kiadó a tevékenysége során messzemenõen szem elõtt tartja a jogszabályok, így az adatvédelmi szabályok betartását is. A panaszolt akció során különbözõ cégek, szervezetek vezetõit keresték meg – a cégek, szervezetek saját címén – kreatívnak szánt ajánlatukkal, melyhez mellékelték a kiadó 100 leggazdagabb magyar címû kiadványát, és felajánlották a magazin háromhavi ingyenes példányának megrendelhetõségét. Az ajánlat kiküldésére postai úton került sor, így arra vonatkoznak a polgári törvénykönyvrõl szóló 1959. évi

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes